DEĊIŻJONI 2003/763/PESK TAL-KUNSILL EWROPEW
tal-5 ta' Novembru 2004
li temenda l-Istrateġija Komuni 2000/458/PESK dwar ir-reġjun tal-Mediterran sabiex jiġi estiż il-perijodu ta' l-applikazzjoni tagħha
IL-KUNSILL EWROPEW,
Wara li kkunsidra t-Trattat dwar l-Unjoni Ewropea, u b'mod partikolari, l-Artikolu 13(2) tiegħu,
Wara li kkunsidra r-rakkomandazzjoni tal-Kunsill,
Billi:
(1)
L-Istrateġija Komuni 2000/458/PESK ta' l-Unjoni Ewropea tad-19 ta' Ġunju 2000 dwar ir-reġjun tal-Mediterran (1) skadiet fit-23 ta' Lulju 2004.
(2)
Hu kkunsidrat meħtieġ li tiġi emendata l-Istrateġija Komuni 2000/458/PESK sabiex jiġi estiż il-perijodu ta' applikazzjoni tagħha, u b'hekk tkun possibbli reviżjoni tar-relazzjonijiet ta' l-Unjoni Ewropea mar-Reġjun tal-Mediterran, waqt li jittieħed kont tal-valutazzjoni ta' l-Isħubija Strateġika mal-Mediterran u l-Lvant Nofsani mill-Kunsill Ewropew f' Ġunju 2005 u tal-valutazzjoni tal-Proċess ta' Barċellona fil-qafas ta' l-10 anniversarju tiegħu fl-2005, kif ukoll l-evoluzzjoni tal-Politika Ewropea dwar Pajjiżi Ġirien matul dak il-perijodu,
ADOTTA DIN ID-DEĊIŻJONI:
Artikolu Uniku
F' Parti V ta' l-Istrateġija Komuni 2000/458/PESK, l-ewwel sentenza ta' punt 36 (“Dewmien”) għandha tiġi mibdula b'dan li ġej:
“36.
Din l-Istrateġija Komuni għandha tapplika sat-23 ta' Jannar 2006.”
Artikolu 2
Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.
Magħmula fi Brussell, nhar il-5 ta' Novembru 2004.